**KITÖLTÉSI ÚTMUTATÓ**

**az ASP-IPAR-004 űrlaphoz**

**Működési engedély kérelem üzletköteles termék forgalmazásához**

A kereskedelmi tevékenységek végzésének feltételeiről szóló 210/2009. (IX. 29.) Kormány rendelet 3. sz. melléklete szerinti termékek forgalmazása esetén kell működési engedély iránti kérelmet benyújtani.

Az űrlap három fejezetből áll: előlap, főlap, 1. melléklet

**ELŐLAP**

**A beküldő adatai:** A beküldő azonosításához szükséges személyes adatokat kell kitölteni.

Az előlapon kötelező kitölteni:

* a beküldő személyes adataira vonatkozó adatokat,
* a beküldő meghatalmazottként vagy személyesen jár- e el,
* a beküldő az elektronikus kapcsolattartást engedélyezi-e.

Nem kötelező kitölteni, de ennek ellenére célszerű megjelölni a beküldő e-mail címét és telefonszámát.

**FŐLAP**

**Bejelentés tárgya**

Az űrlap ezen részén szükséges megjelölni, hogy új engedély iránti kérelmet, vagy már meglévő üzlet működésében történt változást kíván bejelenteni.

**I.A kereskedő és az üzlet(ek) adatai**

A legördülő sávban a **kereskedő jellegét** (kistermelő, egyéni vállalkozó, cég, szervezet, civil szervezet) kell kiválasztani.

**1-4.** pontban ki kell tölteni a **kereskedő adatait** (nevét, címét, székhelyét, egyéni vállalkozói nyilvántartásban szereplő adatokat stb.).

**5**. pontban az **üzletre vonatkozó adatokat** kell megadni (üzlet nevét, címét).

Az üzlet elnevezésének utalnia kell az árusító termékek körére. Az üzlet feliratain az üzlet elnevezését - a vállalkozás neve, a vezérszó és az üzletben forgalmazott árura utaló árujelző kivételével -, valamint az üzletben, illetőleg az üzlet kirakatában a fogyasztók tájékoztatását szolgáló közleményeket magyar nyelven meg kell jeleníteni.

**II. Csatolt iratok**

A működési engedély iránti kérelem benyújtásakor csatolni kell az üzlet használatának jogcímét igazoló okiratot (pl.: adás-vételi szerződés, bérleti szerződés), valamint közös tulajdonban álló üzlet esetében a tulajdonostársak, haszonélvezet esetén a haszonélvező hozzájárulását igazoló okiratot. Gazdasági társaságok esetében kérjük becsatolni az aláírási címpéldányt.

**III.Keltezés**

Az űrlap kitöltésének helyét, és időpontját kell megjelölni ebben a pontban.

**1.MELLÉKLET**

**1-3.** pontban ki kell tölteni a **kereskedő adatait** (nevét, székhelyét, egyéni vállalkozói nyilvántartásban szereplő adatokat). A kérelem tárgyát is szükséges megjelölni (új üzlet, üzlet adataiban bekövetkezett változás).

**4.** pontban az **üzletre vonatkozó adatokat** kell kitölteni.

**4.13.** alpontban az **üzlet használatának jogcímére** vonatkozó választ a legördülő sáv segítségével tudja kiválasztani. Bérlet és használat esetén a bérlet/használati jog intervallumát meg kell jelölni. Kezdés időpontja: a kereskedelmi tevékenység megkezdésének pontos dátuma. Határozott időtartam: a kereskedelmi tevékenység időtartama mettől meddig fog tartani.

**4.14.** alpontban az **üzlet napi/heti nyitvatartási idejét** kell megadni, amit a panel jobb oldalán található négyzet kijelölésével át lehet másolni a következő napra is.

**5.** pontban a **forgalmazni kívánt termékköröket** kell megjelölni. A kérelemben megjelölheti az összes üzletköteles, bejelentés-köteles és jövedéki terméket.

**5.1.** alpontban az **üzletköteles termékeket** kell megjelölni. A négyzetbe kattintva az üzletben forgalmazni kívánt termékeket kell megjelölni.

**5.2.** alpontban az **egyéb termékek** kategóriába a legördülő sáv segítségével az üzletben forgalmazott valamennyi bejelentés-köteles terméket jelölheti meg. A termékköröket egyesével tudja kijelölni. A termékkör törlésére a bal oldalon felugró eszközsávon, a piros gomb megnyomásával van lehetőség.

**5.3.** alpontban a **jövedéki termékeket** kell megjelölni, amennyiben a jövedéki adóról szóló törvény szerinti jövedéki terméket is forgalmazni kíván az üzletben.

**6.** pontban a folytatni kívánt **kereskedelmi tevékenység jellegét** szükséges kiválasztani.

**7.** pontban **nyilatkozni kell** a felsorolt tevékenységekkel kapcsolatban. A megfelelő négyzetbe kell kattintani.

**Keltezés**

Az űrlap kitöltésének helyét, és időpontját kell megjelölni ebben a pontban.

Ezt követően az űrlap beküldése kell kattintani.